लीबिया से सटे बॉर्डर को दोबारा खोलेगा सूडान  
लीबिया में जारी विरोध प्रदर्शन के मद्देनजर सूडान अपने नागरिकों को वापस लाने के लिए लंबे समय से बंद लीबिया से सटे बॉर्डर को दोबारा खोलेगा।
लीबिया में सरकार के खिलाफ जारी विरोध प्रदर्शन के मद्देनजर सूडान अपने नागरिकों को वापस लाने के लिए लंबे समय से बंद लीबिया से सटे बॉर्डर को दोबारा खोलेगा। आंतरिक मंत्रालय ने रविवार को यह फैसला लिया।  सूडान ने वर्ष 2010 जुलाई में लीबिया के साथ सटी सीमा को बंद कर दिया था, ताकि लीबिया के विद्रोही प्रवेश न कर सकें, तब से लेकर अभी तक बॉर्डर का रास्ता पूरी तरह से बंद था। सूडान की सरकार अभी तक 1,000 नागरिकों को वहां से निकाल चुकी है।  देश के विदेश मामलों के मंत्री अली कार्ती ने कहा कि लीबिया के हालात को लेकर त्रिपोली स्थित दूतावास से लगातार सम्पर्क में हैं। गौरतलब है कि लीबिया में करीब पांच लाख सूडानी नागरिक रहते हैं।